Ladies' Hair Glossing near Waterloo, Liverpool - Treatwell
Choose from 2 venues offering Ladies' Hair Glossing near Waterloo, Liverpool 220 Elm Street, Clemson, SC 29631 (MLS #20224062) :: Tri-County Properties at KW Lake Region
MLS #: 20224062 Soukoku - Hanahaki Disease - Katlnn Rotato - Wattpad
7.6K Reads 426 Votes 2 Part Story
Hanahaki Disease P.1
Hanahaki Disease P.2
Get notified when Soukoku - Hanahaki Disease is updated
#27 in soukoku See all rankings
3.8K 180 12
3K 185 103
19.8K 772 235
11K 479 98
8.7K 438 552
68.6K 4.7K 1.3K
2.1K 97 33
5.3K 213 150
7.7K 253 169 Written by webmeester on January 26, 2009 . Posted in Positiewe Ouerskap
Beleef jy dat jou kind dikwels nie met respek teenoor jou optree nie?
Moet jy baiekeer herhaal en dreig voordat jou kind reageer?
Gee jy dikwels uit moedeloosheid toe aan jou kind se geneul oor iets wat sy wil hê?
Is daar dikwels nie vrede in die huis nie?
AS jy “ja” antwoord op een of meer van die vrae, het jy POSPAR nodig om jou te bemagtig om verantwoordelike te dissiplineer.
POSPAR se definisie vir suksesvolle dissiplinering is dat die kind iets daaruit sal leer; dat die dissiplinering die kind sal help om te groei en dat dit die atmosfeer in die huis sal verbeter. Dit stel ook die ouer in staat om net een keer te praat.
Voordat ons aandag gee aan hoe om te dissiplineer, is dit nodig om kennis te neem van wat Stephen Covey sê:
“One of the biggest mistakes people make is trying to teach (or influence or warn or discipline) before they have the relationshop to sustain it.”
Ons bou ‘n verhouding met ons kinders deur eerstens genoeg tyd en kwaliteit aandag aan hulle te spandeer (lees weer die gedeelte oor kwaliteit tyd op die blog is). Soms het ons nie tyd vir ons kinders nie, omdat óns te besig is. ‘n Ouer wat baie ontsteld is omdat haar tiener seun van die huis weggeloop het, vertel dat sy baie gemeenskapsbetrokke is en behalwe dat sy ‘n voltydse werk het, behoort sy nog aan tien organisasies! Dit kan ook wees dat die kind se program te vol is. Dit is nie nodig dat sy aan min of meer al die buitemuurse aktiwiteite deelneem nie.
Tweedens bou ons ‘n verhouding deur empaties te wees. Dit beteken om jouself telkens in die kind se skoene sal plaas om te probeer ervaar hoe die kind oor ‘n saak voel en om dit dan te verwoord. Jannie kom met ‘n swak rapport by die huis en Pa sê: “So lyk ‘n rapport as ‘n mens nie leer nie.” Jannie bars in trane uit en gaan sluit homself in die kamer toe. Indien Pa homself in Jannie se skoene geplaas het, sou sy reaksie, terwyl hy sy arm om Jannie se skouers gesit het, waarskynlik gewees het: “Jy voel seker baie teleurgesteld”. So ‘n reaksie sou die deur oopgemaak het vir verdere kommunikasie oor hoe die saak hanteer kan word om ‘n herhaling te vermy.
Ons gesels volgende keer verder oor dissipline.
Written by webmeester on January 19, 2009 . Posted in Positiewe Ouerskap
WAT SÊ DIE BYBEL OOR KWALITEIT TYD?
Jammer dat die ouerleiding blog vir ‘n tydjie gestol het, maar hier is ons weer aan die gang!
Ons is besig om te gesels oor of POSPAR met die Bybel versoenbaar is. Soos ons reeds gesê het: “Dit is”. Die Bybel leer ons onder andere om kwaliteit tyd aan kinders te gee.
POSPAR leer ouers om te verstaan hoe belangrik kwaliteit tyd is – dat kwaliteit tyd ‘n kind se geboortereg is.
Kwaliteit tyd is tyd wat ‘n ouer afsonder om alleen met ‘n kind deur te bring. Hy of sy gee volle aandag aan die kind, raak aan die kind en is emosioneel betrokke. Die Here Jesus stel vir ons die voorbeeld. Ons lees is Markus 10:13: “Die mense het kindertjies na Jesus gebring dat Hy hulle moes aanraak. Sy dissipels het met die mense daaroor geraas. Maar toe Jesus dit sien was Hy verontwaardig en het Hy vir hulle gesê: “Laat die kindertjies na My toe kom en moet hulle nie verhinder nie, want die koninkryk van God is juis vir mense soos hulle……….Hy het sy arms om die kindertjies gesit, hulle die hande opgelê en hulle geseën.” Soos die dissipels is ons ook geneig om vir kinders te sê: “Gaan speel, kan julle nie sien ons is met belangrike sake besig nie?” Die vorige geslag het gewoonlik bygevoeg: “Moenie die grootmense se tande staan en tel nie.” Die Here Jesus het egter ‘n besige program onderbreek om eers sy volle aandag aan kinders te gee.
Kwaliteit tyd gaan ook oor die tyd wat ons daaraan spandeer om kinders te help om vir God en mense lief te wees. In Deuteronomium 6:6-9 staan: “Hierdie gebooie wat Ek jou vandag gegee het, moet in jou gedagtes bly. Jy moet dit inskerp by jou kinders en met hulle daaroor praat as jy in jou huis is en as jy op pad is, as jy gaan slaap en as jy opstaan. Jy moet dit as herinneringsteken vasbind aan jou hande, en dit moet ‘n merk op jou voorkop wees. Skryf dit op jou deurkosyn en op jou stadspoorte.” Dit is duidelik dat God van ouers verwag om nooit op te hou om liefde te leef en aan hulle kinders oor te dra nie.
Ons gesels later weer oor kwaliteit tyd in ons gesinslewe.
Written by webmeester on October 29, 2008 . Posted in Positiewe Ouerskap
Daar is vroeër op die ouerskap blog gevra of deelnemende ouerskap dieselfde is as liberale ouerskap.
Hoewel dit ‘n baie tegniese vraag is, sal ek probeer om dit te beantwoord: Liberalisme word gekenmerk deur oop, nie-ortodokse denke op alle gebiede, onder andere die godsdiens, ekonomie, kultuur en politiek. Die persoon wat liberaal is moedig dus absolute vryheid van denke aan. Dit bevraagteken alle sake – daar is geen heilige koeie nie.
POSPAR is ‘n kursus in deelnemende ouerskap Die deelnemende benadering is demokraties en nie liberaal van aard nie. Almal in die gesin se mening word gerespekteer en in ag geneem by besluitneming. Ouers, vanweë hulle ervaring speel natuurlik ‘n belangrike rol. By besluitneming word waardes, waarop die gesin besluit, en verhoudings in ag geneem en nie noodwendig bevraagteken nie. Gesinslede wat afwyk van die gesin se missie word gedissiplineer. Let wel, daar is ‘n verskil tussen straf en dissiplinering, maar daaroor gesels ons later – of woon liewer ‘n POSPAR kursus by.
Written by Frederick on September 28, 2008 . Posted in Positiewe Ouerskap
Kinders is mal daaroor om iets alleen saam met ‘n ouer te doen en dit sluit beide ouers in. Kwaliteit tyd wat een ouer met kinders deurbring, vergoed nie vir die van ‘n afwesige ouer nie. Alleentyd met beide ouers is vir ‘n kind baie spesiaal, want daar is so dikwels ander gesinslede of volwassenes, werk en vele ander sake wat ook meeding om aandag.
Kom ons kyk ‘n bietjie meer indringend na wat kwaliteit-tyd is:
Dit is om saam met jou kind te doen wat die kind graag wil doen. As die ouer die kind nooi om te gaan fiets ry omdat die ouer daarvan hou, is dit nie kwaliteit tyd nie. As die kind daarvan hou en dit aan die hand doen en die ouer gaan saam met hom ry, is dit wel. As die kleuter graag op die mat wil rondrol en die ouer doen dit saam, is dit vir hom kwaliteit tyd en groot pret en word daar gebou aan ‘n positiewe verhouding. ‘n Mens is so geneig om iets anders aan die hand te doen as die kind met ‘n voorstel vir ‘n aktiwiteit kom soos wanneer die kleutertjie byvoorbeeld vra om wegkruipertjie te speel en die ouer aan die hand doen dat lekkerder sal wees om ‘n bal te skop of ‘n storie te lees. Die geheim is om te doen wat die kind voorstel. ‘n Ouer sou byvoorbeeld: ‘n uitnodiging aanvaar om “Monopoly” te speel (al wil hy dalk die uitgerekte speletjie verdoop na “monotony”); op die kind se versoek saam met hom in die motorhuis timmer, selfs wanneer hy sou verkies om rustig ‘n boek te lees; n uitnodiging aanvaar om op ‘n koelerige dag te gaan swem; dieselfde storie vir die hoeveelste keer lees.
Tweedens kan kwaliteit-tyd kan ook beteken dat jy soms saam met jou kind dinge doen wat jy voorstel en waarvan hy baie hou. Die onveilbare toets is dat dit sal deurgaan as kwaliteit tyd as die kind opgewonde is oor jou voorstel.Nooi dus gerus jou kind om saam met jou te gaan tennis speel – jy sal gou agterkom of hy entoesiasties is daaroor.Bied aan om saam met jou kind kleinkoekies te bak of lekkers te maak. Pas op om nie teveel raad te gee nie. Laat die kind toe om self inisiatief te neem. Nooi jou jong kind saam na ‘n konsert of vertoning – dit laat haar moontlik goed voel om na so ‘n grootmens geleentheid saam met jou te gaan. Nooi jou kind om saam te gaan inkopies doen. Verdeel die lysie in twee indien julle kruideniersware koop en vra die kind om een van die lysies se items te soek en in te pak. Julle sal moontlik voel asof julle vennote is. Pa nooi die kind om alleen saam met hom na ‘n wedstryd te gaan kyk. Een pa vertel hoe hy elke Woensdagoggend een van sy kinders nooi om voor skool saam met hom te gaan ontbyt eet. Omdat hulle entoesiasties is daaroor, is dit nooit ‘n kwessie dat die betrokke kind vroeër moet opstaan vir die geleentheid nie.
Derdens sluit dit ook die tyd in wat gebruik word vir gevoelskommunikasie tussen ouer en kind is. ‘n Kind beleef dat hy sekuriteit het as hy of sy seker weet dat sy ouers lief is vir hom of haar en dit kommunikeer – deur vir die kind te sê dat jy vir hom lief is (veral wanneer hy dit nie verwag nie) en dit ook nie-verbaal oordra. Jy soen, streel en druk hom. Kinders van alle ouderdomme het ‘n diepgaande behoefte aan liefde en vertroeteling. Wees egter sensitief oor hoe, waar en wanneer jy vasdruk. ‘n Tienerseun wil moontlik nie voor sy maats oorweldig word met drukkies en soentjies nie, maar hy sal dit baie geniet as sy rug gekrap of sy kop gevryf word terwyl julle televisie kyk. Seuns geniet ook ‘n stoeisessie met Pa. ‘n Liefderyke, waarderende briefie of notatjie sal sal moontlik bewaar en gekoester word. ‘n Waarderende glimlaggie in jou kind se rigting, is soms net wat nodig is.
Vierdens is daar roetine kwaliteit-tyd. Gedurende die elke dag se roetine handelinge is daar geleenthede vir rituele. Dit is hierdie intieme, herhalende rituele wat kinders onthou nadat hulle lankal groot is. Daar is geleenthede soos slaaptyd met gepaardgaande stories, drukkies en ‘n laaste karnuffel; skool toe gaan saam met Pa terwyl Ma waai tot die kar om die draai is; dieselfde lekker liedjie, versie of gesegde wat elke oggend herhaal word voor die vertrek maak daarvan ‘n okasie; ‘n spesiale skuimbad wat net toelaatbaar is die aand voordat ‘n kind teruggaan koshuis toe, afgerond deur sy geliefkoosde gereg vir ontbyt laat hom spesiaal voel en versag die afskeid. Kwaliteit aandag as ma of pa terugkom van die werk (in plek daarvan dat daar dadelik na die pos gekyk word of begin word met die aandete), word vir kinders tye om na uit te sien. Tyd om te luister as die kind van die skool af kom is gewoonlik daarvoor verantwoordelik dat jou kind vir die res van die dag gekoester voel. ‘n Kind het behoefte om met sy ouer te bind as hy kom of gaan. ‘n Paar minute om te luister, speel of drukkies uit te deel kan wondere verrig sodra die ouer tuis kom of voordat hy die huis verlaat op pad na iewers. Dit help ook as die kind weet waarheen die ouer op pad is en wat hy gaan doen. Dit is ook kwaliteit-aandag wat ‘n ouer bestee wanneer hy of sy ‘n kind entoesiasties maak oor sy werk of gemeenskapsdiens projek. Inligting oor nie-konfidensiële sake wat daarmee verband hou laat hom belangrik voel.
Vyfdens is die tyd wat jy spandeer om teenwoordig te wees en te deel in die spesiale okasies in jou kind se lewe ook kwaliteit-tyd. Dit sluit in die bywoning van sportdae, om saam te gaan as jou kind die eerste dag skool toe gaan, die viering van verjaardae op die manier wat hy verkies, ope dae by die skool of kleuterskool en prysuitdelings.
Kinders het kwaliteit tyd nodig.
Soos ‘n blom water nodig het om te groei, so gedy ‘n kind op kwaliteit tyd.
Ouers het gewoonlik nie tyd daarvoor nie en moet dus tyd maak daarvoor. Dit word gedoen deur ‘n perk te plaas op sosiale verpligtinge, deur te kies om iets saam met jou kind te doen eerder as om die kombuisvloer te was, deur op ongestrykte lakens te slaap omdat jy saam met jou kind gaan swem het, deur saam stories te lees eerder as om na die televisie te kyk. Jy sal die vrugte daarvan pluk in die vorm van ‘n positiewe verhouding met jou kind.